***PREHRAMBENO-TEHNOLOŠKA ŠKOLA***

***Gjure Prejca 2***

***p.p.18***

***10040 ZAGREB-DUBRAVA***

***tel. 01/2992-357, fax. 2995-424***

***E-mail:*** ***ured@ss-prehrambenotehnoloska-zg.skole.hr***

*KLASA: 007-04/22-01/01*

*URBROJ: 251-295-03*

*Zagreb, 10. veljače 2022.*

*IZVOD IZ ZAPISNIKA*

*s 7. sjednice Školskog odbora Prehrambeno-tehnološke škole održane dana 10. veljače 2022. u Prehrambeno-tehnološkoj školi s početkom u 17:30 sati.*

*Na sjednici su prisutni:*

*1. Članovi Školskog odbora:
 - iz reda nastavnika i stručnih suradnika škole: Nina Pilić
 - ispred skupa zaposlenika: Marija Sukačić-Vendl
 - predstavnica Vijeća roditelja: Martina Vuksan*

*2. Ostali prisutni: Josip Šestak, ravnatelj škole i Vedrana Zadro, voditeljica računovodstva*

*Konstatirano je da postoji kvorum.*

*Za zapisničara se imenuje Marija Sukačić-Vendl.*

*Na početku sjednice predsjednica Školskog odbora Nina Pilić pozdravila je prisutne, posebice gospodina Avnija Osmanija kojeg je osnivač Grad Zagreb imenovao za člana Školskog odbora Prehrambeno-tehnološke škole. Predsjednica je obavijestila o smrti članice Školskog odbora iz reda nastavnika Mirne Redovniković te je održana minuta šutnje.*

*Nakon toga predložila je sljedeći:*

 *D N E V N I R E D*

*1. Verifikacija mandata imenovanog člana Školskog odbora iz reda osnivača,*

*2. Verifikacija zapisnika s 6. sjednice Školskog odbora,*

*3. Aktualnosti između dviju sjednica Školskog odbora,*

*4. Godišnje financijsko izvješće za 2021. godinu,*

*5. Donošenje plana nabave za 2022. godinu,*

*6. Odluka o rashodovanju sredstava, opreme i sitnog inventara,*

*7. Davanje prethodne suglasnosti za zasnivanje radnog odnosa,*

*8. Izvješće o stanju sigurnosti, provođenju preventivnih programa te mjerama poduzetima u cilju zaštite prava učenika u prošlom polugodištu,*

*9. Pitanja i prijedlozi.*

*Dnevni red jednoglasno je prihvaćen.*

*Ad 1.*

*Predsjednica Školskog odbora Nina Pilić predstavila je člana za Školski odbor iz reda osnivača gospodina Avnija Osmanija koji je imenovan za člana Školskog odbora Prehrambeno-tehnološke škole temeljem Zaključka gradonačelnika Grada Zagreba od 03. studenog 2021. godine. Poziva imenovanog da se kratko predstavi. Gospodin Osmani izrazio je zadovoljstvo jer je kao predstavnik Grada izabran za člana Školskog odbora u srednjoj strukovnoj školi koja se nalazi u gradskoj četvrti u kojoj osobno živi i radi. Dodao je da se raduje suradnji u Školskom odboru. Nakon predstavljanja pristupilo se verifikaciji mandata te je jednoglasno verificiran mandat gospodinu Avniju Osmaniju.*

*Ad 2.*

*Na zapisnik s 6. sjednice Školskog odbora nije bilo primjedbi te su članovi Školskog odbora jednoglasno verificirali zapisnik s 6. sjednice Školskog odbora.*

*Ad 3.*

*Ravnatelj škole Josip Šestak je izvijestio o aktualnostima u školi od prethodne sjednice.*

*S obzirom na situaciju s pandemijom i velikim brojem učenika koji su prečesto zbog samoizolacija ili izolacija nastavu pratili na daljinu, što nije najbolje rješenje za učenike, Ministarstvo znanosti i obrazovanja odlučilo se na novi pristup. Prema novom modelu učenici bi se samotestirali brzim testovima za covid koji će biti podijeljeni do kraja ovog ili početkom sljedećeg tjedna. Plan je da svaki učenik dobije po dva testa kojim bi se samotestirao u svom domu prije polaska u školu i to jednom tjedno. Predloženo je da to bude nedjeljom navečer ili ponedjeljkom ujutro. Na takav bi se način broj učenika koji bi zbog izolacije pratili nastavu na daljinu sveo na minimum. Dakle, svi učenici, bez obzira na kontakt sa zaraženom osobom, ako im rezultat brzog testa na covid pokaže negativan rezultat, ne moraju više zbog izolacije pratiti nastavu na daljinu. Sve pojedinosti i upute za samotestiranje bit će objavljene na mrežnim stranicama naše škole.*

*Ravnatelj je izvijestio i o realizaciji prvog dijela mobilnosti naših učenika u projektu Erasmus plus te je pozvao nastavnicu Pilić, koja je vodila ovaj projekt, da kaže koju riječ o projektu.*

*Nina Pilić izvijestila je prisutne da je u Španjolskoj u gradu Zaragozi 19 dana boravilo 14 naših učenika u pratnji dviju nastavnica. Učenici su bili na praktičnoj nastavi u različitim objektima od restorana, cateringa do pekarsko-slastičarskih objekata. Svi troškovi prijevoza, boravka i edukacije u Španjolskoj bili su plaćeni iz fonda projekta te su učenici dobili i dostatan džeparac za prehranu. Osim praktične nastave koja je bila vezana uz struku za koju se obrazuju naši učenici, nastavnici i učenici imali su priliku upoznati gradove Madrid i Zaragozu kao kulturne i turističke destinacije te park prirode Monasterio di Piedres koji se nalazi u blizini Zaragoze. Druga grupa učenika trebala bi ići u Španjolsku tijekom svibnja ove godine.*

*Ravnatelj je upozorio da je zaposlenike škole kao i učenike duboko potresla smrt nastavnice Mirne Redovniković te je svima na raspolaganju pomoć Centra za krizne situacije koji je pravodobno obaviješten o ovom nemilom događaju u našoj školi.*

*Zbog smrti nastavnice Redovniković koja je bila članica Školskog odbora na sljedećoj sjednici nastavničkog vijeća bit će održani izbori za člana Školskog odbora iz reda nastavnika i stručnih suradnika.*

*Ad 4.*

*Članovi Školskog odbora jednoglasno su prihvatili Godišnje financijsko izvješće za 2021. godinu.*

*Preslika Referentne stranice Izvještaja proračuna, proračunskih i izvanproračunskih korisnika sastavni je dio zapisnika.*

*Ad 5.*

*Školski odbor jednoglasno je donio Plan nabave za 2022. godinu.*

*Preslika Plana nabave za 2022. godinu sastavni je dio zapisnika.*

*Ad 6.*

*Članovi Školskog odbora jednoglasno su prihvatili Odluku o rashodovanju sredstava, opreme i sitnog inventara.*

*Ad 7.*

*Školski odbor jednoglasno je donio*

*ODLUKU:*

*„Sukladno članku 114. Zakona o odgoju i obrazovanju u osnovnoj i srednjoj školi daje se suglasnost za zasnivanje radnog odnosa s Lejlom Julardžijom, diplomiranom inženjerkom prehrambene tehnologije, zaposlenoj na poslovima „nastavnica strukovnih predmeta“, na neodređeno, puno radno vrijeme“.*

*Ad 8.*

*Školski odbor jednoglasno je prihvatio Izvješće o stanju sigurnosti, provođenju preventivnih programa te mjerama poduzetima u cilju zaštite prava učenika u prošlom polugodištu.*

*Izvješće je sastavni dio zapisnika.*

*Ad 9.*

*Dodatnih pitanja i prijedloga nije bilo.*

*7. sjednica Školskog odbora završena je u 18:45 sati.*

 *Predsjednica Školskog odbora:*

 *\_\_\_\_\_\_\_\_\_\_\_\_\_\_\_\_\_\_\_\_\_\_\_*

 *Nina Pilić, dipl. ing.*